«**Ambitions**» er en singel av drammensbandet Donkeyboy. Singelen ble utgitt 24. mars 2009 av Warner Music Norway.

Den toppet VG-lista i tolv uker mellom uke 27 og 38 i 2009. Den var også nummer én i uke 43. Tidligere *Idol*-deltaker Linnea Dale er gjestevokalist i refrenget og bidro også på Donkeyboys andre singel «Sometimes», som tok over ledelsen på VG-lista etter denne sangen i uke 39 samme år. Den skjøv «Ambitions» ned på andreplass. Dette førte til at Donkeyboy hadde singler inne på både første- og andreplass samtidig, som første norske band noen gang. Tidligere hadde The Beatles (England) og O-Zone (Moldova) gjort det samme. Like etter klarte Alexander Rybak samme bragd som soloartist.

Sangen og musikkvideoen ble nominert til årets hit og årets musikkvideo under Spellemannprisen 2009, og vant sistnevnte.

Video
-----

Videoen er regissert av Kristoffer Borgli. Videoen skaper også en større sikkerhet rundt hva sangen handler om. Abicere Leprous er en fiktiv sykdom som er årsaket av å gi opp sine ambisjoner. Det innebærer at huden skaller av. Konsekvensene blir fatale etter opp til 3 år. Videoen intervjuer personer som har sykdommen og de forteller om hvordan de har fått den, og om hva som er hverdagen for dem akkurat nå. Deler av denne videoen er spilt inn i Torshovparken i Oslo. 

Før singelen ble lansert i England ble det laget en ny og mer «publikumsvennlig» musikkvideo. Den ble filmet i London i januar 2010, og er regissert av Brett Sullivan.

Listeplasseringer
-----------------

| Liste (2009–2010) | Høyesteplassering |
| --- | --- |
| Island (Tónlist) | 27 |
| Norge (VG-lista) | 1 |
| Polen (ZPAV) | 13 |
| Sverige (Sverigetopplistan) | 1 |

Coverversjoner
--------------

Gruppa Soup fra Trøndelag lagde en cover som ble spilt mye på NRK P3 samtidig som originalversjonen ble spilt. Soup gjorde den til en rolig låt, hvor de kun brukte piano og vokal. Vinneren av den sjette sesongen av britiske *X Factor*, Joe McElderry, ga ut låten som den første singelen fra sitt debutalbum.

Referanser
----------

1. ↑  Halstein Røyseland (23. september 2009). «Donkeyboy skapte norsk pophistorie». VG. Besøkt 13. februar 2010.
2. ↑  Topp 20 Single uke 2, 1964
3. ↑  Topp 20 Single uke 36, 2004
4. ↑  «Topp 20 Single 2009-21». *VG-lista 2020*. Besøkt 22. juli 2020.
5. ↑  ambitions – new video Arkivert 3. mars 2010 hos Wayback Machine. - fra Warner Music Norways nettsider. Publisert 12. februar 2010.
6. ↑  «norwegiancharts.com - Donkeyboy - Ambitions». *norwegiancharts.com*. Besøkt 22. juli 2020.
7. ↑  «swedishcharts.com - Donkeyboy - Ambitions». *swedishcharts.com*. Besøkt 22. juli 2020.

| * v
* d
* r
Donkeyboy |
| --- |
| **Cato Sundberg • Kent Sundberg • Peter Michelsen • Thomas Drabløs • Alexander Garborg Ågedal** |
| Studioalbum | *Caught in a Life* • *Silver Moon* |
| Singler | «Ambitions» • «Sometimes» • «Broke My Eyes» • «Awake» • «Blade Running» • «Stereolife» • «City Boy» • «Pull of the Eye» |


|  |  |  |  |  |
| --- | --- | --- | --- | --- |
| Forrige mottaker:«Lonesome Traveller» med Paperboys«Töntarna» med Kent | **Nummer 1 på VG-lista**(Uke 27–28 2009Uke 43 2009) | Neste mottaker:«Sometimes» med Donkeyboy«Sometimes» med Donkeyboy

|  |  |
| --- | --- |
| Oppslagsverk/autoritetsdata | MusicBrainz
 |



 |